Diari Oficial de la Generalitat Valenciana


Sumari del DOGV 8335, del 10-07-2018 (2018/6721)

RESOLUCIÓ de 2 de juliol de 2018, de la Vicepresidència i Conselleria d'Igualtat i Polítiques Inclusives, per la qual es concedeixen i es dóna publicitat a les subvencions a entitats locals i entitats sense ànim lucratiu, per a projectes d'inversió en equipament de centres d'atenció a persones amb diversitat funcional, convocades per a l'exercici 2018.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8335

Data del DOGV
:   10-07-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/6721


Data del document
:   02-07-2018

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Correcció d'errades

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 2 de juliol de 2018, de la Vicepresidència i Conselleria d'Igualtat i Polítiques Inclusives, per la qual es concedeixen i es dóna publicitat a les subvencions a entitats locals i entitats sense ànim lucratiu, per a projectes d'inversió en equipament de centres d'atenció a persones amb diversitat funcional, convocades per a l'exercici 2018. [2018/6721]  
  
Vistes les sol·licituds d'ajuda presentades per a projectes d'inversió en equipament de centres d'atenció a persones amb diversitat funcional, resulten els següents  
  
Antecedents de fet  
  
Primer. D'acord amb la convocatòria pública establida amb l'Ordre 1/2016, de 20 de gener, de la Vicepresidència i Conselleria d'Igualtat i Polítiques Inclusives, per la qual s'estableixen les bases reguladores per a la concessió d'ajudes i subvencions en matèria d'atenció a persones amb diversitat funcional, promoció de l'autonomia personal i de l'accessibilitat (DOGV 7705, 26.01.2016), i amb la Resolució de 29 de desembre de 2017, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2018 les subvencions a entitats locals i entitats sense ànim lucratiu, per a projectes d'inversió en equipament i obres de centres d'atenció a persones amb diversitat funcional (DOGV 8214, 17.01.2018), s'han presentat 155 sol·licituds de subvenció corresponents a actuacions dirigides a projectes d'equipament i vehicles de transport col·lectiu adaptats.  
  
Segon. A la vista dels informes de les comissions tècniques instructores i la relació de sol·licitants amb la seua puntuació, la comissió d'avaluació ha elaborat la proposta de resolució per a projectes d'inversió en equipament i vehicles de transport col·lectiu adaptats.  
  
Tercer. La proposta esmentada es realitza d'acord amb els requisits, criteris de valoració de les sol·licituds i els criteris de determinació de la subvenció que estableix l'Ordre 1/2016, de 20 de gener, així com la Resolució de 29 de desembre de 2017, de la Vicepresidència i Conselleria d'Igualtat i Polítiques Inclusives.  
Quart. Les entitats han aportat declaració responsable expressant el compliment de les obligacions derivades de la Llei 38/2003, de 17 de novembre, general de subvencions, en especial les de reintegrament de subvencions per deutes amb l'Administració en el sentit que aquests han sigut complits o no en té, de deutes.  
  
Fonaments de dret  
  
I. És competent per a resoldre aquest procediment el director general de la Direcció General de Persones amb Diversitat Funcional, per delegació de la vicepresidència i consellera d'Igualtat i Polítiques Inclusives, d'acord amb l'article 10.1 de l'Ordre 1/2016, de 20 de gener, i l'apartat sisé, punt 4, de la Resolució de 29 de desembre de 2017.  
II. El règim jurídic aplicable a la subvenció objecte d'aquesta resolució és el contingut en els preceptes declarats bàsics de la Llei 38/2003, de 17 de novembre, general de subvencions, junt amb els articles 159 i següents de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, així com el que estableix la Llei 5/1997, de 25 de juny, de la Generalitat Valenciana, per la qual es regula el Sistema de Serveis Socials en l'àmbit de la Comunitat Valenciana; la Llei 11/2003, de 10 d'abril, de la Generalitat, sobre l'Estatut de les Persones amb Discapacitat; i l'Ordre 1/2016, de 20 de gener, de la Vicepresidència i Conselleria d'Igualtat i Polítiques Inclusives.  
III. La present subvenció es concedeix a l'empara del que disposen els articles 41 i següents de l'esmentada Ordre 1/2016, de 20 de gener, de la Vicepresidència i Conselleria d'Igualtat i Polítiques Inclusives, i la Resolució de 29 de desembre de 2017, de la Vicepresidència i Conselleria d'Igualtat i Polítiques Inclusives.  
IV. El pagament i justificació de la subvenció que es concedeix es realitzarà d'acord amb el que disposa l'article 47 de l'Ordre 1/2016, de 20 de gener i els apartats onze i dotze de la Resolució de 29 de desembre de 2017, de la Vicepresidència i Conselleria d'Igualtat i Polítiques Inclusives.  
Vistos els preceptes legals citats, i la resta d'aplicació general, resolc:  
  
Primer  
Concedir les subvencions per a projectes d'inversió en equipament i vehicles de transport col·lectiu adaptats, convocades per a l'exercici 2018 a les entitats locals i entitats sense ànim lucratiu que figuren en l'annex I de la present resolució, i pels imports que en l'annex esmentat s'indiquen.  
L'import concedit es correspon al percentatge d'ajuda per a finançar l'import global del projecte aprovat, quantitat aquesta última sobre la qual es realitzarà la justificació de despeses.  
En el citat annex I es detalla l'import assignat a cada una de les entitats que han superat els 40 punts, atenent a l'ordre de puntuació, d'acord amb el que estableix l'apartat vuité de la Resolució de 29 de desembre de 2017, i amb el límit dels crèdits establits en la convocatòria per a les actuacions dirigides a projectes d'equipament i vehicles de transport col·lectiu adaptats.  
  
Segon  
Autoritzar i disposar el crèdit a favor dels beneficiaris i pels imports que es detallen en l'annex I de la present resolució, amb càrrec a la línia de subvenció i aplicació pressupostària que s'hi assenyala (expedient comptable RA núm. 2018.0.019971).  
  
Tercer  
Denegar les subvencions per falta de crèdit a les entitats locals o entitats sense ànim lucratiu que figuren en l'annex II de la present resolució. L'annex esmentat suposa la relació ordenada de les sol·licituds els projectes de les quals han superat els 40 punts i no han obtingut subvenció per haver-se esgotat els crèdits establits en la convocatòria per a l'actuació esmentada. En el cas d'aquelles sol·licituds que han obtingut una mateixa puntuació per a la seua ordenació en el llistat, s'han utilitzat els criteris de desempat establits en l'apartat vuité de la Resolució de 29 de desembre de 2017. Si es produïra un increment dels crèdits disponibles o una renúncia a la subvenció d'algun beneficiari, es podrà concedir sense necessitat de nova convocatòria a la primera sol·licitud no atesa per falta de crèdit, i a les següents pel seu ordre de puntuació fins a esgotar el crèdit.  
  
Quart  
Denegar la subvenció a les entitats locals i entitats sense ànim lucratiu que figuren en l'annex III, pels motius que s'indiquen.  
  
Cinqué  
Han quedat excloses les sol·licituds de subvenció de les entitats locals i entitats sense ànim lucratiu que figuren en l'annex IV, pels motius que s'hi indiquen.  
  
Sisé  
El pagament de les subvencions concedides s'efectuarà, d'acord amb el que disposa l'article 47 de l'Ordre 1/2016, de 20 de gener, i apartats onze i dotze de la Resolució de 29 de desembre de 2017.  
  
Els pagaments de la subvenció per a adquisició d'equipament o de vehicles de transport col·lectiu adaptats s'efectuaran contra presentació de factures acreditatives de la despesa realitzada.  
En el cas de les entitats locals, les factures seran substituïdes per certificat de l'interventor local en què consten les quantitats aplicades a l'objecte de la subvenció, amb detall exprés dels diferents conceptes subvencionats, de les unitats i dels imports parcials. Les quantitats esmentades han de trobar-se, almenys, en situació d'obligacions reconegudes i així haurà de fer-se constar en la certificació.  
El termini màxim de presentació de la justificació de les subvencions per a adquisició d'equipament i vehicles de transport col·lectiu finalitzarà el 15 d'octubre de 2018, de conformitat amb el que disposa l'apartat dotze de la Resolució de 29 de desembre de 2017.  
  
Seté  
El pagament de la subvenció estarà condicionat al compliment per part de l'entitat subvencionada de les obligacions establides en l'Ordre 1/2016, de 20 de gener, de la Vicepresidència i Conselleria d'Igualtat i Polítiques Inclusives.  
  
Huité  
La falta, inadequació o presentació de la justificació de despesa fora de termini, podrà donar lloc, de conformitat amb allò que disposa l'article 53 de l'Ordre 1/2016, de 20 de gener, de la Vicepresidència i Conselleria d'Igualtat i Polítiques Inclusives, a la minoració de l'import de la subvenció concedida i a l'exigència del reintegrament de les quantitats indegudament percebudes, així com de l'interès de demora des del moment del pagament de la subvenció, per incompliment de les obligacions i requisits que s'estableixen en l'Ordre esmentada, així com en els supòsits de causes de reintegrament que estableix l'article 37 de la Llei 38/2003, de 17 de novembre, general de subvencions, sense perjuí de les infraccions i sancions que estableix la llei citada.  
  
Nové  
Ordenar la publicació de la present resolució de concessió i denegació de subvencions en el Diari Oficial de la Generalitat Valenciana (DOGV).  
  
Contra la present resolució, que posa fi a la via administrativa, podrà interposar-se recurs contenciós administratiu en el termini de dos mesos a comptar des de l'endemà de la notificació, d'acord amb el que disposa l'article 46 de la Llei 29/1998, de 13 de juliol, reguladora de la jurisdicció contenciosa administrativa, o potestativament recurs de reposició davant la vicepresidenta i consellera d'Igualtat i Polítiques Inclusives, en el termini d'un mes, computat en els mateixos termes, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, sense perjuí que puga interposar-se qualsevol altre que s'hi considere oportú.  
  
València, 2 de juliol de 2018.- El director general de Diversitat Funcional, p. d. (art. 10.1, O 1/2016, de 20 de gener, de la Vicepresidència i Conselleria d'Igualtat i Polítiques Inclusives; DOGV 7705, 26.01.2016): Antonio Fernando Raya Álvarez.